EkBass/fiwiki-20250220-pages-articles huggingface dataset:
Lisburn

Lisburn () on kaupunki Pohjois-Irlannissa, Laganjoen varrella.Aamulehti sivu B25, 27.10.2010 Vuonna 2001 kaupungissa laskettiin olevan 71 465 asukasta, joista 54 % oli protestantteja ja 42 % katolisia. Kaupunki on varsin maalaismaista aluetta ja se on syntynyt usean pikkukaupungin ja maaseutukunnan hallinnollisena yhteenliitoksena. Lisburn oli Irlannin hugenottien aloittaman pellavateollisuuden syntypaikka vuonna 1698. == Aiheesta muualla == == Lähteet == Luokka:Pohjois-Irlannin kaupungit
Fredhäll

Fredhäll (lempinimeltään Freddan) on yksi Ruotsin pääkaupungin Tukholman kaupunginosista. Se sijaitsee Kungsholmenin kaupunginosa-alueella, Tukholman keskustan tuntumassa. Kaupunginosa muodostettiin vuonna 1938. Vuonna 2004 Fredhällissä oli 4 869 asukasta, ja se on maa-alaltaan 0,38 neliökilometrin suuruinen. Luokka:Tukholman kaupunginosat
Kristineberg (Tukholma)

Kristineberg (lempinimeltään Krillan) on Ruotsin pääkaupungin Tukholman kaupunginosa Kungsholmenin kaupunginosa-alueella, Tukholman keskustassa. Se sijaitsee Kungsholmenin saaren luoteisosassa rajoittuen idässä Stadshageniin, lännessä Tranebergiin, etelässä Fredhälliin ja kaakossa Mariebergiin sekä Solnan Huvudstaan. Vuonna 2004 siellä asui 5 365 ihmistä, ja se on maa- alaltaan 0,63 km² suuruinen. Kaupunginosan alue kuului alun perin Kristinebergin linnalle, mutta Tukholman kaupunki osti sen vuonna 1920.http://www.stockholmskallan.se/ContentFiles/SSM/Texter/Text_0001/SSM_DOK_000078.pdf Itäinen alue rakennettiin 1920-luvulla Thorildin aukion ympärille. Linnan länsipuolelle 1930-luvulla rakennettu alue on funkkistyylinen. Vuonna 1938 siitä muodostui oma kaupunginosansa. Vuonna 1952 Kristinebergiin avattiin myös metroasema. Metroasemia Kristinebergissä on kaksi: Kristineberg ja Thorildsplan. Kristinebergin katuja on nimetty ruotsalaisten runoilijoiden mukaan, esimerkkeinä Olof von Dalin, Ola Hansson, Hedvig Charlotta Nordenflycht, Oscar Levertin, Bengt Lidner, August Bondeson ja Thomas Thorild. == Lähteet == ==Aiheesta muualla== Luokka:Tukholman kaupunginosat
Nick Kypreos

Nick Kypreos (s. 4. kesäkuuta 1966, Toronto, Ontario, Kanada) on entinen jääkiekkoilija. Hänen pelipaikkansa oli vasen laitahyökkääjä. Hän pelasi NHL:ssä 8 kautta. Urallaan hän edusti Hartford Whalersia, Washington Capitalsia, New York Rangersia ja Toronto Maple Leafsia. Hänen vanhempansa ovat George Nicholas ja Theodora Kypreos, jotka ovat kumpikin kotoisin Kreikan Spártista. == Pelaajaura == Kypreosin ura päättyi vakavaan aivotärähdykseen, jonka hän sai tapellessaan harjoitusottelussa New York Rangersin pelaajan Ryan VandenBusschen kanssa syyskuussa 1997. Uransa jälkeen hän on toiminut jääkiekkoasiantuntijana Rogers Sportsnet -sivustolla. Kypreos toimii myös apujuontajana Bill Bergin kanssa suositussa Hockey Central -radio-ohjelmassa, jota isännöi Darren Millard. == Palkinnot == *1993-94 - Stanley Cup -mestaruus == Aiheesta muualla == *Legends of Hockey Nick Kypreos *Career hockey stats Luokka:Kanadalaiset jääkiekkoilijat Luokka:Vuonna 1966 syntyneet Luokka:Elävät henkilöt
Kaitalahti

Kaitalahti () on noin 350 asukkaan pientaloalue Laajasalon kaupunginosassa Helsingissä. Alue sijaitsee Kruunu­vuoren­rannan osa-alueella Tullisaarensalmesta kaakkoon. Kaitalahdessa on enimmäkseen omakotitaloja ja jonkin verran myös paritaloja ja rivitaloja, mutta ei kerrostaloja. Julkisia palveluita alueella ei ole. Asukkaiden keskitulo on korkea, samaa luokkaa kuin Tammisalossa. Vuonna 2011 15 vuotta täyttäneiden keskitulo oli 54 947 euroa vuodessa.http://aluesarjat.fi > Pääkaupunkiseutu alueittain > Väestö > Tulot == Ympäristö == Kaitaladen päätie on nimeltään Päätie. Pohjoisesta alueelle johtaa Henrik Borgströmin tie ja etelästä Hopeakaivoksentie. Alueelle liikennöi yksi bussilinja Herttoniemen metroasemalta. Kaitalahdessa sijaitsee Kaitalahden puisto, jossa on lampi. Alueella on vehreää maastoa, isoja tontteja ja pieni venesatama. Maasto nousee jyrkästi venesataman molemmilla puolilla. Kaitalahden pohjoispuolella sijaitsee Tullisaareen kuuluva Henrik Borgströmin puisto. Länsipuolella sijaitsee Kruunuvuoren huvila-alue, jonka kallioilta on näkymä Kruunuvuorenselälle ja kantakaupungin itärannalle. Alueella on aikaisemmin sijainnut useita huviloita, mutta viimeinen niistä tuhoutui tulipalosa vuonna 2021. Alueen eteläpuolella sijaitsi vuoteen 2010 asti Laajasalon öljysatama. Sen paikalle on alettu rakentaa Kruunuvuorenrannan asuinaluetta. Suunnitelman mukaan myös Kaitalahden pientaloaluetta laajennetaan.Helsingin kaupunkisuunnittelulautakunnan esityslista 23.4.2009 == Kaivos == Kaitalahden alueelta löydettiin vuonna 1787 malmiesiintymä, ja alueelle perustettiin kaivos. Malmi sisälsi 16 grammaa hopeaa tonnia kohti, minkä vuoksi se tunnettiin hopeakaivoksena. Kaivoksesta saatiin myös lyijyhohdetta ja sinkkivälkettä. Esiintymän löytyminen kiinnitti aikoinaan paljon huomiota, mutta se osoittautui niukaksi, ja kaivostoiminta alueella lopetettiin jo kahden vuoden jälkeen. Malmin on todettu sisältäneen myös kuparikiisua, rikkikiisua, kalkkisälpää ja useita muita mineraaleja. Kaivoksesta on nykyisin jäljellä vain veden täyttämät kuopat. == Lähteet == == Aiheesta muualla == Luokka:Kruunuvuorenranta
London Dungeon

London Dungeon on Lontoossa Westminster Bridge Roadilla, lähellä London Eyeta sijaitseva nähtävyys. Sen ideana on rekonstruoida verisiä ja kammottavia historiallisia tapahtumia realistisesti ja yleisöön vetoavalla tavalla. Nähtävänä on ollut ennallistuksia mm. Lontoon suuresta palosta, Viiltäjä- Jackistä, Henrik VIII:sta, Ranskan suuresta vallankumouksesta sekä liuta erilaisia kidutusmenetelmiä. Vuonna 2003 avattiin vuonna 1665 iskenyttä Lontoon ruttoa käsittelevä näyttely. Vuotta myöhemmin avattiin Maze of Mirrors (), joka on maailman suurin peileillä sisustettu labyrintti. 2005 Dungeon korvasi Henry VIII:tta, Lontoon Toweria ja Ranskan suurta vallankumousta käsittelevät uudella vetonaulalla joka sai nimekseen The Labyrinth of the Lost - niin ikään peilein varustettu, All-Hallows-by-the-Tower -kirkon kryptan pohjalta suunniteltu labyrintti jonka varrella vanhaksi noidaksi sonnustettu animatronik säikyttelee vieraita. London Dungeonia pyörittävä yritys on avannut vastaavia vankityrmiä myös Hampuriin, Yorkiin, Edinburghiin ja viimeisimpänä 2005 Amsterdamiin. ==Kritiikkiä== London Dungeonia on kritisoitu oikeasti tapahtuneiden hirmutekojen viihteellistämisestä sekä heidän väittämänsä opetuksellisen tarkoituksen puutteesta. ==Aiheesta muualla== *London Dungeon (englanniksi) Luokka:Lontoon nähtävyydet
Luton

Luton on noin asukkaan kaupunki ja itsenäinen yhtenäishallintopiiri Bedfordshiren muodollisessa kreivikunnassa Englannissa. Se sijaitsee moottoritie M1:n varrella, noin 50 kilometriä Lontoosta luoteeseen. Lutonin lentoasema on kaupungin kaakkoispuolella ja Bedforshiren yliopiston pääkampus keskustassa.Luton campus redevelopment project Bedfordshire University == Historia == Maatalousvaltaisen alueen teollistuminen alkoi 1500-luvulla, kun Lutonissa alettiin valmistaa tiiliä ja olkihattuja. Kaupungissa oli Vauxhallin autotehdas lähes sadan vuoden ajan. Se suljettiin vuonna 2002.Picture gallery: Vauxhall's Luton car plant BBC 2002 == Väestö == Vuonna 2001 kaupungin asukkaista 64,9 % oli valkoisia brittejä, vuonna 2011 heidän osuutensa oli 44,4 %. == Lähteet == ==Aiheesta muualla== *
Maidstone

Maidstone on noin asukkaan kaupunki ja asukkaan kaupunkipiiri (borough) Kentin kreivikunnassa Kaakkois-Englannissa, 60 kilometriä Lontoosta kaakkoon. Kaupunkipiiriin kuuluu Maidstonen kaupungin lisäksi yhteensä 41 kuntaa (civil parish) ja laajalti maaseutua Kentin sisäosissa. Maidstonen kaupunki on suoraan kaupunkipiirin alaisuudessa eikä sillä ole kunnallista itsehallintoa (unparished area). Maidstonen nimi tulee saksinkielisestä sanasta Maeidesstana, joka tarkoitti ilmeisesti ’neitsyiden kiveä’. Kaupunki sijaitsee Medwayn jokivarressa, ja sen perinteiset teollisuusalat ovat liittyneet jokeen joko vedenlähteenä tai kuljetusväylänä: siellä on ollut useita panimoita ja paperitehtaita. Alkuperäistä englanninlakritsia valmistaneet Bassetin tehtaat olivat Maidstonen keskustassa vuoteen 1998 asti. == Urheiluseuroja == Maidstone Rugby Football Club on perustettu 1880 ja kuuluu siten maailman vanhimpiin rugbyseuroihin.Maidstone Rugby Maidstone United on perustettu 1897, ja se on pelannut jalkapalloa Englannin liigassa 1989–1992, mutta muulloin vain amatööritasolla. Kaupungissa on myös merkittävät kriketti- ja maahockeyjoukkueet. Palloilulajien lisäksi kaupungissa harrastetaan perinteisesti purjehdusta. == Lähteet == == Aiheesta muualla == Luokka:Asutut paikat Kentin kreivikunnassa Luokka:Englannin kaupungit Luokka:Kentin kreivikunnan hallinnolliset alueet Luokka:Englannin hallintopiirit
Middlesbrough

Middlesbrough [] on kaupunki Koillis-Englannissa North Yorkshiren kreivikunnassa. Vuonna 2011 kaupungissa arvioitiin olevan noin 140 000 asukasta. Kaupunki sijaitsee Teesjoen varressa ja sen näkyvin maamerkki on jättiläismäinen kuljetussilta vuodelta 1911. Televisiosarjassa Näkemiin vaan, muru! silta puretaan ja myydään Arizonaan; tosielämässä silta on suojeltu kohde. Siihen mahtuu kerrallaan 600 ihmistä, jotka kävelevät siltakoriin, joka liukuu joen toiselle puolelle roikkuen noin 50 m joen pinnan yläpuolella.Transporter Bridge webcam BBC Englantilaiseksi kaupungiksi Middlesbrough on nuori: 1800-luvun alussa kaupungissa oli alle 30 asukasta. Se kasvoi teollistumisen myötä nopeasti pääasiallisesti Bolckow, Vaughan -yrityksen ansiosta, ja jäljellä on edelleen jonkin verran kemian, lannoitteiden ja teräksen tuotantoa.Middlesbrough and surrounds North East England History Pages Middlesbrough FC voitti vuonna 2004 Englannin liigacupin. == Lähteet == ==Aiheesta muualla== Luokka:Asutut paikat North Yorkshiressä Luokka:Englannin kaupungit Luokka:North Yorkshiren hallinnolliset alueet Luokka:Englannin yhtenäishallintopiirit
Northampton

Northampton on noin asukkaan kaupunki ja entinen kaupunkipiiri (borough) Northamptonshiren kreivikunnassa Keski-Englannissa, Nenejoen varrella. Kaupungissa oli aikaisemmin kenkä- ja nahkateollisuutta, mutta nykyään se toimii kauppa- ja markkinapaikkana Northamptonshiren ja Pohjois- Buckinghamshiren väestölle.Mechanisation and Northampton’s shoemakers BBC Legacies Northamptonin linna ja kaupunginmuurit rakennettiin vuoden 1100 paikkeilla ja se sai kaupunkioikeudet vuonna 1189. Muurit purettiin restauraation (1660) jälkeen, sillä Northampton oli asettunut Englannin sisällissodassa parlamentaristien puolelle. Linnan paikalla on nykyään kaupungin rautatieasema. Suurin osa kaupungista tuhoutui vuoden 1675 palossa, ja sen jälleenrakennus jatkui koko 1700-luvun ajan. Tällöin rakennettiin kaupungin suuri kauppatori ja sitä ympäröivät rakennukset sekä Kaikkien pyhien kirkko. Northamptoniin perustettiin roomalaiskatolinen piispanistuin 1850. Tuomiokirkon rakentaminen aloitettiin 1864 ja se saatiin valmiiksi 1960. Myös kaupungintalo on vuodelta 1864. ”Northamptonin majakaksi” kutsutaan 127 metriä korkeaa tornia, joka on rakennettu hissien testaamista varten. == Lähteet == ==Aiheesta muualla== Luokka:Asutut paikat Northamptonshiressä Luokka:Englannin kaupungit
Donkey Kong (Game Boy)

Donkey Kong (tunnetaan myös nimillä Game Boy Donkey Kong ja Donkey Kong '94) on Nintendon kehittämä tasohyppelypeli, joka julkaistiin vuonna Game Boylle. Peli perustuu löyhästi vuonna 1981 ilmestyneeseen samannimiseen hallipeliin Donkey Kong. Siinä on myös yhteyksiä Donkey Kong Jr. -peliin. Kuten alkuperäisissä kolikkopeli- ja NES-versioissa, pelaaja ohjastaa Marioa, jonka täytyy pelastaa Pauline Donkey Kongilta. == Pelattavuus == Donkey Kong alkaa neljällä 'alkuperäisellä' tasolla, jotka löytyvät myös originaalista pelistä, mutta näiden graafista ilmettä ja pelimekaniikkaa on parannettu. Mario ei esimerkiksi kuole pudotessaan korkealta ja tämä voi myös irrottaa otteen vasarasta. Pelaajan tehtävänä on näissä tasoissa saavuttaa Pauline, joka on korkean rakennuksen päällä, josta Donkey Kong heittelee tynnyreitä alas. Marion tulee väistellä näitä tynnyreitä, sekä muita esteitä päästäkseen huipulle. Näiden neljän tason jälkeen Donkey Kong näyttää olevan lyötynä, mutta nappaakin yhtäkkiä Paulinen uudestaan. Pelaajan täytyy nyt selvittää tiensä läpi 97:n tason, jolloin tasoja on pelissä yhteensä 101 kappaletta. Nämä 97 tasoa ovat erilaisia ensimmäiseen neljään tasoon verrattuna. Pelaajan täytyy ohjastaa Mario avaimen luo. Kun Mario on saanut avaimen, täytyy tämän mennä tason loppuun avatakseen oven seuraavalle tasolle. Joka neljännessä tasossa pelaajan täytyy kohdata itse Donkey Kong ja pelastaa Pauline, kuten alkuperäisissä tasoissa. Kun nämä erikoistasot on läpäisty, näkyy ruudulla ohjeita tulevaisuuden varalle. Tässä vaiheessa pelaaja voi myös tallentaa pelinsä. Jokaisen maailman finaalissa pelaajan täytyy taistella Donkey Kongia vastaan etsimällä keino heittää tynnyrit takaisin Donkey Kongia kohti. Donkey Kong nitiistyy yleensä kolmesta osumasta. Pelissä on myös bonustasoja, jotka aukeavat pelaajan löydettyä Paulinen henkilökohtaisia tavaroita, kuten hattuja ja sateenvarjoja. Näissä bonustasoissa pelaajalle annetaan mahdollisuus saada lisäelämiä. == Aiheesta muualla == * Luokka:Donkey Kong -tasohyppelyt Luokka:Game Boy -pelit Luokka:Vuoden 1994 videopelit
Loutráki

Loutráki (; ) on Kreikan kaupunki, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kaupunki kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kaupungin väkiluku on 11 564 (vuonna 2011). Loutráki on Loutráki-Perachóra-Ágioi Theódoroin kunnan kuntakeskus. Loutráki sijaitsee Korintinlahden rannalla ja Korintin kannaksen länsirannalla noin neljä kilometriä koilliseen Korintin kaupungista. Loutráki tunnetaan parhaiten kylpylöistään, joista se on saanut nimensä, sekä kasinostaan (Club Hotel Casino Loutraki), joka on yksi suurimmista Euroopassa. Kaupungissa on lukuisia hotelleja. Sieltä on kulkuyhteydet Ateenaan ja Korinttiin junalla ja linja-autolla. == Väkiluvun kehitys == Vuosi Väestö Muutos 1981 8 543 - 1991 9 388 +845/+9,89 % 2011 11 564 - == Lähteet == == Aiheesta muualla == Luokka:Loutráki-Perachóra-Ágioi Theódoroi Luokka:Peloponnesoksen kaupungit
Oldham

Oldham on noin asukkaan kaupunki ja asukkaan metropolihallintopiiri (metropolitan borough) Suur-Manchesterin metropolikreivikunnassa Luoteis- Englannissa. Se sijaitsee Penniinien länsireunalla lähellä Medlockjoen alkulähdettä, Manchesterista koilliseen. Hallintopiiri on edelleen enimmäkseen maaseutua. Kaupungin nimi on peräisin Oldhamin suvulta, joka asui keskiajalla Werneth Hallissa. Oldham oli 1800-luvulle asti maaseutukaupunki, joka sai vaurautensa villasta. Teollinen vallankumous toi seudulle vaurautta ja työpaikkoja; huippukaudellaan Oldham oli maailman johtava puuvillankehräyskaupunki.Oldham The Story of the Cotton Industry Siellä on ollut myös hiilikaivoksia, jotka kuitenkin ehtyivät jo ennen tekstiiliteollisuuden hiipumista. Toukokuussa 2001 kaupungissa oli rasistissävytteisiä mellakoita, joissa loukkaantui 20 ihmistä.Summer of discontent BBC 2001 == Lähteet == == Aiheesta muualla == Luokka:Asutut paikat Suur-Manchesterissa Luokka:Englannin kaupungit Luokka:Englannin metropolihallintopiirit
Aidan takaa

Aidan takaa () on yhdysvaltalainen sarjakuva, jota tekevät Michael Fry ja T. Lewis. Sarja kertoo pesukarhu Pepen (engl. RJ), kilpikonna Villen (engl. Verne) ja heidän eläinystäviensä elämästä metsässä, jonka naapurissa on ihmisten asuttama esikaupunkialue. Pepellä ja Villellä on usein tapana tehdä kiusaa ihmisille. Dreamworks Animation Studiosilta on ilmestynyt vuonna 2006 sarjakuvaan löyhästi perustuva animaatioelokuva, jonka nimi on suomeksi Yli aidan. Luokka:Yhdysvaltalainen sarjakuva Luokka:Strippisarjakuva es:Vecinos Invasores
Melitopol

Melitopol (, ) on Zaporižžjan alueella Etelä-Ukrainassa sijaitseva kaupunki. Vuonna 2013 asukasluku oli 156 984. Melitopolin pinta-ala on 51 neliökilometriä. Melitopolin kaupunki perustettiin vuonna 1784 Molotšnajoen varrelle. Vuonna 1816 kaupunki sai nimen Novooleksandrivka, mutta nimettiin 1841 uudestaan Melitopoliksi. Neuvostoliiton aikana kaupungista tuli merkittävä koneenrakennusteollisuuden keskus, ja siellä on nykyisinkin kansainvälisesti merkittävää teollisuutta. Kaupungissa valmistetaan esimerkiksi autojen, traktoreiden ja kylmälaitteiden osia. Ranskalainen Brive- la-Gaillarde on Melitopolin ystävyyskaupunki. Kuva:173melitopol.jpg|Melitopolin rautatieasemaa. Kuva:Melitopol from TV tower.jpg|Kaupungin pientaloaluetta ja tv-torni. Kuva:Colonnade at Victory Square in Melitopol.JPG|Näköalapaikan pylväikkö julistaa kunnioitusta (sodan)voittajille. Kuva:Local museum in Melitopol (Zaporizhia Oblast, Ukraine).JPG|Paikallismuseo. Kuva:Tavrian state agrotechnological university.JPG|Maataloustekninen yliopisto. Kuva:Melitopol State Pedagogical University.JPG|Pedagoginen yliopisto. Kuva:Lenina Street, Melitopol, Zaporizhia Oblast, Ukraine 01.JPG|Melitopolin Lenin näyttää suuntaa. Kuva:Alexander Nevsky Cathedral, Melitopol, 1.JPG|Aleksanteri Nevskille omistettu ortodoksikirkko. Kuva:Airport, Airport Overview JP7207882.jpg|Melitopolin lentotukikohta (UKDM) ilmakuvassa. ==Lähteet== == Aiheesta muualla == *Valokuvia kaupungista (vmelitopole.ru) Luokka:Zaporižžjan alueen kaupungit
Saffron Henderson

Saffron Henderson (s. 25. syyskuuta 1965, Vancouver, Brittiläinen Kolumbia) on kanadalainen ääninäyttelijä, joka on ollut äänenä useille animehahmoille. Sukupuolestaan huolimatta Henderson toimii usein äänenä poikahahmoille. ==Roolit== * Gundam Wing - Lucrezia Noin * Zoids: New Century Zero - Naomi Fluegel * Hamtaro - Oxnard * Inuyasha - Sōta Higurashi, Eri * Gundam SEED - Aisha * The Vision of Escaflowne - Yukari Uchida, Naria ja Eriya * Key the Metal Idol - Miho Utsuse, Beniko Komori * Maison Ikkoku - Kentaro Ichinose * Galaxy Express 999 - Tetsuro Hoshino * Dragon Ball - Goku * Dragonball Z - Nuori Gohan * Cardcaptors - Vicky * Monster Rancher - Pixie * Ranma ½ - Tsubasa Kurenai * RoboCop: Alpha Commando – Kudzu Bodine * Saber Marionette J - Bloodberry * Street Fighter – Sakura * Zatch Bell! - Sherry * X-Men: Evolution - Callisto ==Aiheesta muualla== * CrystalAcids * Anime News Network Luokka:Kanadalaiset ääninäyttelijät Luokka:Vuonna 1965 syntyneet Luokka:Elävät henkilöt
Stewart Downing

Stewart Downing (s. 22. heinäkuuta 1984 Middlesbrough) on englantilainen jalkapalloilija, joka edustaa Englannin Valioliigassa aiemmin pelannutta Middlesbroughia. Hän on pelipaikaltaan keskikenttäpelaaja/laitalinkki. Downing on Middlesbroughin kasvatti. == Ura == Middlesbroughissa junioriajoista asti pelannut Downing teki debyyttinsä Middlesbrough:n joukkueessa huhtikuussa 2002 Ipswichia vastaan. Kolme päivää myöhemmin hän pelasi ensimmäistä kertaa edustusjoukkueessa, tullen vaihdosta kentälle Chelseaa vastaan 2–0 tappio- ottelussa. Debyyttimaalinsa hän teki Englannin liigacupissa. Vuonna 2003 Downing pelasi 7 lainaottelua Sunderlandissa. Downingilla oli Boron kanssa vuoteen 2010 ulottuva sopimus. Kauden 2008–2009 päätteeksi Middlesbrough putosi Valioliigasta Mestaruussarjaan Gareth Southgaten valmentamana. Heinäkuussa 2009 Downing siirtyi Englannin Valioliigan Aston Villaan. Englannin maajoukkueessa Downing teki debyyttinsä 9. helmikuuta 2005 Villa Parkilla ottelussa Alankomaita vastaan. Toukokuussa 2006 valmentaja Sven-Göran Eriksson valitsi Downingin Englannin joukkueeseen Saksan MM-kisoihin. Kisoissa hän tuli kaksi kertaa vaihdosta kentälle. Kaikkiaan hän pelasi 35 maaottelua eikä tehnyt niissä yhtään maalia. == Lähteet == == Aiheesta muualla == *Downingin profiili Premierleague.comissa *Downingin profiili the FA.comissa *Tilastot Soccerbasessa Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Nuori Kulttuuri

Nuori Kulttuuri (vuosina 1970–1999 nimellä Nuorison taidetapahtuma) on kulttuurisen nuorisotyön muoto, jolla voidaan rohkaista, kannustaa ja innostaa nuoria kulttuurisiin harrastuksiin. Toimintaa hallinnoi Suomen Nuorisoseurat.https://nuorikulttuuri.fi/nuori-kulttuuri/ == Historia == Ensimmäinen Nuorison taidetapahtuma järjestettiin 1970 Turussa. Sen toiminnanjohtajana oli Pekka Gronow. Opetusministeriön asettama kulttuurikilpailutoimikunta suunnitteli tapahtuman osaksi nuorisopolitiikkaa ja jatkamaan nuorten henkiset kilpailujen 1947–1969 perinnettä.Ajat ja arkistot - Nuorison taidetapahtuma ja Nuori Kulttuuri. Nuoperi-sivusto. Turun yliopisto. Viitattu 10.10.2020. Ministeriö on myös maksanut tapahtuman kustannukset. Tapahtuma suunniteltiin kolmiportaiseksi niin, että ensin oli paikalliset ja sitten läänikohtaiset katselmukset ja lopulta valtakunnallinen tapahtuma. Koulun suurjuhlat liitettiin osaksi Nuorison taidetapahtumaa 1980. Vuodesta 2000 tapahtuman nimi on ollut Nuori Kulttuuri. Samalla logo uusittiin. == Tapahtuma 2000-luvulla == Onnistumisen kokemuksia – Nuori Kulttuuri -strategia 2020-2026 määrittelee uuden vuosikymmenen Nuori Kulttuuri -toiminnan perusteet. Kolmen valitun kärjen kautta toimintaa luotsataan yhdessä Nuori Kulttuuri -verkoston kanssa kohti monitaiteista toimintaa, joka mahdollistaa mahdollisimman monelle lapselle ja nuorelle onnistumisen kokemuksia ja mahdollisuuden osallistua kulttuurisiin harrastuksiin. Nuori Kulttuurin kärjet 2020-2026: Roots eli paikallinen toiminta tuo yhteen kulttuurisen nuorisotyön mahdollisuudet nuorten taide -ja kulttuuriharrastusten toimintojen ja tapahtumien kehittämisessä. Nuori Kulttuuri Roots tuo tekijät ja nuoret yhteen valtakunnallisesti paikallisella tasolla. Mahdollistaen näin toimintojen ympärivuotisen tekemisen Nuori Kulttuurin alla, muista tapahtumista riippumatta. On Air eli aluetapahtumien täysin uudesta konseptista päästään nauttimaan keväällä 2022. Digitaalisen ja fyysisen tapahtuvan yhdistävä On Air on matalan kynnyksen tapahtuma. Siihen haetaan mukaan videotallenteella ja kaikki omasta esityksestään tallenteen lähettäneet saavat siitä ammattilaispalautteen. On Air järjestetään vuorovuosin Nuori Kulttuuri Festivalin kanssa. Festival eli uusi monitaiteinen festivaali, joka Suomen suurin nuorten monitaiteinen festivaali. Festival luo läpileikkauksen siihen, mitä nuorten taideharrastuksissa on kahden vuoden periodin aikana tapahtunut. ==Lähteet== ==Aiheesta muualla== * Nuori Kulttuuri -kotisivut Luokka:Suomen kulttuuritapahtumat Luokka:Suomalaiset säätiöt
Korallimeri

Korallimeri on 4 791 000 neliökilometrin merialue Australian koillispuolella. Se rajoittuu idässä Vanuatuun ja Uuteen-Kaledoniaan sekä pohjoisessa Papua- Uuteen-Guineaan ja Salomonsaariin. Korallimeri yhdistyy Tasmaninmereen ja Salomonmereen, ja Torresinsalmi yhdistää sen Arafuranmereen. Meri on saanut nimensä lukuisista korallimuodostelmistaan, joista suurin on noin 2 000 kilometriä pitkä Iso valliriutta. Siinä sijaitsee myös Korallimeren saaret. Se kuuluu subtrooppiseen vyöhykkeeseen jonka vuoksi alueella esiintyy tammi–huhtikuussa taifuuneja. Alueella käytiin toukokuussa 1942 toisen maailmansodan Tyynenmeren sotaan kuulunut Korallimeren taistelu. Japanilaiset kärsivät suuria tappioita taistelussa ja peruuttivat niiden vuoksi suunnittelemansa maihinnousun Australiaan sen vuoksi. == Lähteet == == Aiheesta muualla == * * Luokka:Tyynimeri Luokka:Australian maantiede Luokka:Seulonnan keskeiset artikkelit
Korvafasaanit

Korvafasaanit (Crossoptilon) ovat Kiinassa esiintyvä aitokanojen heimoon kuuluva uhanalainen lintusuku. == Koko ja ulkonäkö == Korvafasaaneja tunnetaan neljä lajia: valkokorvafasaani (Crossoptilon crossoptilon), sinikorvafasaani (C. auritum), ruskokorvafasaani (C. mantchuricum) ja harmaakorvafasaani (C. harmani). Suurin niistä on ruskokorvafasaani, jonka pituus on hieman vajaa metri ja paino 1 450–2 475 grammaa. Koiraat ovat huomattavasti naaraita suurikokoisia. Koirailla on pitkä, tuuhea pyrstö ja punaiset heltat. Väritykseltään ne ovat pääosin harmaa-musta-valkoisia. == Esiintyminen == Korvafasaaneja esiintyy Kiinan sisäosissa. Lajeista harvinaisin on ruskokorvafasaani, jota esiintyy Pekingin lounaispuolella. Sinikorvafasaani elää aivan Kiinan keskiosissa ja se on kolmesta lajista runsain. Valkokorvafasaanin elinalue on etelämpänä Sichuanissa ja Yunnanissa. Korvafasaaneja tarhataan jonkin verran eri puolilla maailmaa. == Elinympäristö == Ruskokorvafasaani elää vuoristometsissä. == Lisääntyminen == Korvafasaanien pesä on maassa. Munia on 4–8, joita naaras hautoo 24–28 päivää. == Ravinto == Ruskokorvafasaani syö erityisesti tyrnin marjoja. == Lähteet == * Salo, Kauko 1990: Korvafasaanit (Crossoptilon) - kiinalaisia lintuharvinaisuuksia. - Lintumies 1.1990 s. 16-20. LYL. * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 Luokka:Fasaanit
Vanua Lava

Vanua Lava on Vanuatuun kuuluva tuliperäinen saari Tyynellämerellä. Se kuuluu Bankssaarten ryhmään ja Torban maakuntaan. Saari sijaitsee 120 kilometriä Espiritu Santosta pohjoiskoilliseen. Vanua Lava on pohjoisesta etelään noin 25 kilometriä ja idästä länteen noin 20 kilometriä pitkä. Torban maakunnan pääkaupunki Sola sijaitsee Vanua Lavan itärannikolla. Saarella oli 2 623 asukasta vuonna 2009. Tärkeimmät vientituotteet ovat kopra ja kaakao.<ref name="br/> Asukkaat puhuvat pääosin itävanuatulaista vatratan eli vanualavan kieltä. == Lähteet == Luokka:Vanuatun saaret
Jenakijeve

Jenakijeve (, ) on Itä-Ukrainassa Donetskin alueella sijaitseva kaupunki ja kaupunkipiiri. Se sijaitsee Krinka-joen varrella noin 50 kilometriä Donetskin kaupungista. Vuonna 2013 kaupungin asukasluvuksi arvioitiin 82 629\. Koko kaupunkipiirin asukasluvuksi arvioitiin 129 932 henkeä. Kaupunkipiiriin kuuluu Jenakijeven lisäksi kaksi muutakin kaupunkia, kahdeksan kaupunkimaista taajamaa ja maaseutua. Kaupunkipiirin asukasluku on pudonnut voimakkaasti Neuvostoliiton ajoista, sillä vuonna 1989 asukkaita kirjattiin olevan 190 000 ja vuonna 2001 vielä 161 500. Kaupungin pinta-ala on 39,2 neliökilometriä. Jenakijeve oli vuodesta 1883 kaivostaajama ja vuonna 1925 se sai kaupungin aseman. Kaupunki on ollut kaivostoiminnan, metallurgian ja kemianteollisuuden keskus. Sittemmin ainakin osa kaivoksista on suljettu. Kaupungissa sijaitsi vuonna 1897 perustettu Jenakijeven metallurginen tehdas, joka julistetiin konkurssiin 2019. Kaupunki tunnetaan parhaiten kotimaastaan paenneen, Ukrainan parlamentin erottaman ja etsintäkuuluttaman ex-presidentti Viktor Janukovytšin synnyinpaikkana. ==Lähteet== ==Aiheesta muualla== *Kaupungista Ukrainan parlamentin sivustolla (rada.gov.ua) Luokka:Donetskin alueen kaupungit Luokka:Horlivkan piiri
Kvartaalikapitalismi

Kvartaalikapitalismi eli kvartaalitalous on arkikielen ilmaus globaalin markkinatalouden ilmiölle, jossa yritykset määrittelevät strategiansa mieluummin lyhyen kuin pitkän aikavälin tavoitteiden kannalta. Termin juuret ovat Yhdysvalloista peräisin olevasta yritysten tiedotuskäytännöstä. Tällöin yritykset julkaisevat osavuosikatsauksen neljä kertaa vuodessa eli kvartaaleittain. Lisäksi Yhdysvalloissa on mahdollista maksaa osinkoa osavuosikatsausten yhteydessä. Suomessa listatut yhtiöt ovat esimerkiksi säännöllisen tiedonantovelvollisuuden puitteissa velvollisia julkaisemaan osavuosikatsauksia kvartaaleittain. == Aiheesta muualla == * Seppänen Pekka. 23.8.2002. Kvartaalikapitalismi, talouden syöpä. Talouselämä Luokka:Liiketalous
Rationaalinen ignoranssi

Rationaalinen ignoranssi tarkoittaa taloustieteissä ja erityisesti julkisen valinnan teoriassa esimerkiksi osakkeenomistajan tai jonkin ryhmittymän tietoista valintaa passiviteetista. Esimerkiksi osakeyhtiöissä äänestyskäyttäytyminen varsinkin laajasti hajautuneissa listayhtiöissä on vähäistä, koska äänestyskäyttäytyminen synnyttää kustannuksia, joiden suhde saavutettuun hyötyyn on pieni. Passiivinen osakkeenomistaja saa toisaalta kaiken hyödyn, jota aktiiviset osakkeenomistajat tuottavat omistajaohjauksen seurauksena lisäarvona yritykseen. Luokka:Mikrotaloustiede Luokka:Peliteoria
Mikko Tolvanen

Mikko Tolvanen (s. 14. heinäkuuta 1988 Vantaa) on suomalainen entinen jääkiekkomaalivahti sekä maalivahti- ja fysiikkavalmentaja. Pelaajaurallaan Tolvanen edusti SM-liigassa HPK:ta ja Bluesia. Bluesissa hän oli keväällä 2011 voittamassa SM-hopeaa. Isokokoinen Tolvanen on Hämeenlinnan Pallokerhon kasvatti, joka pelasi seuran A-nuorissa 2005–2009 68 ottelua. Kaudella 2008–2009 HPK antoi Tolvasen lainalle Mestiksessä pelaavaan Lempäälän Kisaan. LeKissä Tolvanen pelasi 22 ottelua. Kaudeksi Tolvanen siirtyi HPK:sta Espoo Bluesiin kaksivuotisella sopimuksellaja saikin pelata ensimmäisen SM-liigan ottelunsa Turun Palloseuraa vastaan 10. marraskuuta 2009. Tolvanen pelasi Bluesissa kuitenkin vain kuusi ottelua, LeKissä pelejä kertyi 10. Seuraavalla kaudella Tolvanen pelasi Bluesissa yhdeksän ottelua ja kävi kahden ottelun verran lainalla sekä Hokissa että SaPKossa. Tolvanen teki keväällä 2011 kaksivuotisen sopimuksen HPK:n kanssa. Tolvanen pelasi kahden HPK-kautensa aikana yhteensä 52 SM-liigapeliä. Hän lopetti pelaajauransa kauden 2012–2013 jälkeen. Pelaajauransa jälkeen Tolvanen opiskeli fysioterapeutiksi ja aloitti kaudella 2016–2017 Jokereiden A-nuorten maalivahtivalmentajana. Tolvanen siirtyi kaudeksi 2017–2018 SM-liigaseura Vaasan Sportin valmennusryhmään. Kaudeksi 2020–2021 Tolvanen palasi HPK:hon fysiikkavalmentajan ja fysioterapeutin tehtäviin. Tolvanen on valmentaja Jarmo Tolvasen poika. == Lähteet == Luokka:Suomalaiset jääkiekkomaalivahdit Luokka:Vuonna 1988 syntyneet Luokka:Elävät henkilöt
Isabela (Galápagossaaret)

Isabela eli Albemarle on yksi Galápagossaarista. Sen pinta-ala on 4 588 km², joten se on suurin Galápagossaarista ja muodostaa yli 58 % koko ryhmän maapinta-alasta. == Maantiede == Isabela koostuu viidestä nuoresta tulivuoresta, jotka ovat edelleen vulkaanisesti aktiivisia. Vuorten ympärillä nuorilla laavakentillä on niukasti kasvillisuutta, mutta varsinkin saaren eteläosan ylängöllä on sankkaa kasvillisuutta ja harvinaisia mangroveita. Isabelalla sijaitsee Galápagossaarten korkein kohta, Wolf-tulivuori 1 707 metriä merenpinnasta. Päiväntasaaja kulkee juuri Isabelan poikki. Saaren kaakkoisosassa sijaitsee Puerto Villamilin kylä, jonka asukasluku on noin 1 300. == Luonto == Isabelalla elää monia harvinaisia eläimiä, kuten jättiläiskilpikonnia, merileguaaneja, pingviineitä ja lentokyvyttömiä galapagosinmerimetsoja. Jättiläiskilpikonnia on viisi alalajia, ja niitä suojelemaan on perustettu erityinen suojelukeskus. Galapagosinmerimetsot pesivät saaren länsirannalla. Itärannalla Elizabethinlahdella voi tavata sinijalkasuulia. == Historia == Isabelaa kutsuttiin aikaisemmin myös Albemarleksi Albemarlen kreivin mukaan. Tämän nimen sille antoi Ambrose Cowley, joka kävi saarella vuonna 1684. == Lähteet == == Aiheesta muualla == Luokka:Galápagossaarten saaret
Isabela

Isabela on: * Isabela, Filippiinien provinssi * Isabela, kunta Filippiinien Negros Occidentalissa * Isabela, Basilanin maakunnan pääkaupunki Filippiineillä * Isabela, saari Romblanissa, Filippiineillä * Isabela, yksi Galápagossaarista * Isabela, Puerto Ricon kunta
Horlivka

Horlivka (, ) on Itä-Ukrainassa Donetskin alueella, noin 47 kilometriä Donetskista pohjoiseen sijaitseva kaupunki. Vuonna 2013 asukasluvuksi arvioitiin 256 714. Kaupunki on kaivostoiminnan ja kemianteollisuuden keskus. Kaupunki on ollut venäläisjoukkojen hallussa huhtikuun lopulta 2014 lähtien.Resident of Russian-held Horlivka: 'We have nothing', Kyiv Post (22. kesäkuuta 2015) Horlivkan esikaupunkialueet olivat Ukrainan armeijan hallinnassa ennen Venäjän suurhyökkäystä Ukrainaan 2022.Five Ukrainian soldiers were injured in hostilities in the anti-terrorist operation, Interfax-Ukraine (20. huhtikuuta 2016) Horlivkan perusti Pjotr Gorlov vuonna 1867 ja se oli koostui pienistä kaivosleireistä aina 1930-luvulle asti. Kaavoitukseltaan alue on nykyäänkin hajanainen. Viime vuosina useita kaivoksia on suljettu ja kaupungin asukasluku on ollut vähenemässä. Kuva:Артемуголь ул. Ленина 13 г. Горловка..jpg|Hallintorakennus. Kuva:ДК пр. Ленина 1. г. Горловка.jpg|Kulttuuritalo. Kuva:Mykytivka Don 2.jpg|Mykytivkan rautatieasema. Kuva:«Донбассэнерго» пр. Ленина 11. г. Горловка..jpg|Voimayhtiö Donbassenergon hallintorakennus. Kuva:Stirol.jpg|Kemianteolliuusyhtiö Stirolin tuotantolaitoksia. ==Lähteet== ==Aiheesta muualla== Luokka:Donetskin alueen kaupungit Luokka:Horlivkan piiri
Kungsholmen (saari)

Kungsholmen tai Kungsholms on Mälarenin saari Ruotsissa Tukholman kunnassa, joka sijaitsee Tukholman läänissä. == Maantietoa == Kungsholmen sijaitsee Mälarenin itäosassa aivan Tukholman kaupunkitaajamassa. Saari jää Riddarfjärdenin ja Ulvsundasjönin väliin niin, että saaren pohjoispuolella näitä järvenosia yhditstää toisiinsa jokimainen kanava Karlbergskanalen–Karlbergssjön–Barnhusviken–Klarasjö. Saaren eteläpuolella saaren voi kiertää veneellä ajamalla Ulvsundasjönistä etelään Tranebergssundiin, kääntymällä sitten kaakkoon Lilla Essingenin salmista ja Långholmenin edustalta Riddarfjärdeniin. Kungsholmenin pituus on 3,6 kilometriä ja leveys on 1,6 kilometriä. Sen pinta-ala on 391 hehtaaria eli 3,9 neliökilometriä. Saaren ympärysmitta on noin 8,9 kilometriä ja saaren korkein kohta sijaitsee Stadshagsplanilla 47 metrin korkeudella mpy. Mantereelta tulee saarelle 12 siltaa sekä eräitä metroyhteyksiä. Kungsbron 2015.jpg|Kungsbron vuonna 2015 Barnhusviken 2015 2.jpg|Barnhusviken huhtikuussa 2015 Karlbergskanalen okt 2016.jpg|Karlbergskanalen vuonna 2016 == Kaupunginosat == Saari ja viereiset kaksi pienempää saarta Lilla Essingen ja Stora Essingen muodostavat yhdessä Kungsholmenin kaupunginosa-alueen. Siihen kuuluu Kungsholmenin saarella sijaitsevat kaupunginosat Kungsholmen, Stadshagen, Kristineberg, Fredhäll ja Marieberg ja pienemmillä saarilla sijaitsevat niiden omat kaupunginosat. Kungsholmenin kaupunginosa on maa-alaltaan näistä suurin. Saaren asukasluku selviää vähentämällä kaupunginosa-alueen asukasluvusta Lilla- ja Stora Essingenin asukasluvut. Vuonna 2019 oli asukkaita 61 800 . BlickStockholm01.jpg|Näkymä saaren etelärannalle Stockholm 2012-01-15 DSC 0835.jpg|Iltakuva kaupungista Stockholm Wintersport (32210778691).jpg|Kronobergsparken == Historiaa == 1400-luvulla Kungsholmenin saarta asuttivat fransiskaanit, ja tuohon aikaan luostari tunnettiin nimellä Munklägret tai Gråbrödraklostret. Munkit perustivat tiiliruukin, mutta elättivät itsensä myös viljelemällä ja kalastamalla. Vuonna 1527 saari otettiin kruunulle osana uskonpuhdistuksen reformia. Munklägretiin rakennettiin vuonna 1645 ensimmäinen silta. Saaren nimeksi tuli Kungsholmen vuonna 1672 ja saarelle muodostettiin oma seurakunta. Saari oli vielä 1700-luvun alkupuoliskolla rakentamatonta aluetta, mutta vuosisadan loppupuoliskolla ilmaantuu kaakkoisosiin ruutukaava-aluetta. Niinkin myöhään kuin 1890-luvulla olivat saaren luoteisosat vielä peltomaata. Lilla Munkan 1725.jpg|Piirustus Munkkisaarelta nähtynä vuonna 1725 Bolinders-1893.jpg|Piirros Bolinderin konetehtaasta vuonna 1893 Kungsholmen 1896.jpg|Ilmavalokuva kuumailmapallosta vuonna 1896 == Katso myös == * Luettelo Mälarenin saarista == Lähteet == === Huomioita === === Viitteet === == Aiheesta muualla == Luokka:Tukholman saaret Luokka:Mälarenin saaret
Mika Oksa

Mika Oksa (s. 6. heinäkuuta 1976 Espoo) on suomalainen entinen jääkiekkomaalivahti. Oksa on espoolaisen kiekkokoulun kasvatti. Hän debytoi Kiekko-Espoossa liigassa jo juniori-ikäisenä. Tämän jälkeen hän siirtyi muutamaksi kaudeksi I-divisioonaan. Espooseen Oksa palasi kaudeksi 1999–2000. Espoon Bluesissa Oksan roolina oli pelata niin Ari-Pekka Siekkisen, Tom Draperin kuin Jarmo Myllyksenkin kakkosvahtina, eikä hän oikein missään vaiheessa päässyt näyttämään oikeita kykyjään. Toukokuussa 2003 Oksalla todettiin imusolmukesyöpä, jonka hän voitti ja palasi maalinsuulle jälleen joulukuussa. Loppukaudesta hän torjui neljä nollapeliä, kun aikaisemmin niitä ei ollut yhtään. Keväällä 2005 Oksa siirtyi Elitserien-seura Timråhon , jossa pelasi yhden kauden. Loppukaudesta Oksa edusti vielä Sveitsin kakkossarjan EHC Baselia . Oksa jäi ilman sopimusta kesällä 2006, mutta lokakuussa HPK hankki kokeneen maalivahdin paikkaamaan maalivahtipulaa. Hän paikkasi hyvällä menestyksellä Miika Wiikmania, mutta jäi loppukaudesta Andy Chiodon varjoon. Keväällä 2007 Oksa teki kahden vuoden sopimuksen KalPan kanssa, jossa hän voitti SM-pronssia kaudella 2008–2009 Hän pelasi uransa viimeiset kaudet Valko-Venäjällä Dinamo Minskissä ja Yunost Minskissä. == Lähteet == ==Aiheesta muualla== * * Luokka:Suomalaiset jääkiekkomaalivahdit Luokka:Vuonna 1976 syntyneet Luokka:Elävät henkilöt
Keskipäivä

Keskipäivä on noin kello 12:n aika päivällä. Sanaa käytetään eri yhteyksissä eri merkityksissä. Sääennusteiden yhteydessä keskipäivällä tarkoitetaan yleiskieltä mukaillen klo 11–13:n välistä aikaa. Tähtitieteessä keskipäivällä tarkoitetaan sitä hetkeä, jolloin Aurinko on taivaalla korkeimmillaan. Tähtitieteellisen keskipäivän kellonaika vaihtelee vuodenajan ja pituusasteen mukaan. Lisäksi kesäajan käytön aikana keskipäivän kellonaika siirtyy tunnilla eteenpäin. Esimerkiksi Helsingissä tähtitieteellisen keskipäivän hetki vaihtelee eri kuukausina normaaliaikana noin kello 12:06 ja 12:34 välillä ja kesäaikana 13:04 ja 13:26 välillä. ==Lähteet== == Aiheesta muualla == Luokka:Vuorokaudenajat
Gaua

Gaua eli Santa Maria on yksi Vanuatun Bankssaarista Tyynellä valtamerellä. Se kuuluu Torban maakuntaan. Gauan pinta-ala on 342 neliökilometriä. Saari on muodoltaan pyöreähkö ja sen halkaisija on noin 20 kilometriä. Gaualla asui vuoden 2016 väestönlaskennan mukaan 2 576 asukasta. Suurin osa väestöstä asuu saaren itäosassa.http://www.positiveearth.org/bungalows/TORBA/gaua.htm Gauan tärkeimpiin vientituotteisiin kuuluvat kopra ja kaakao. Gaualla on toimiva kerrostulivuori, joka tunnetaan nimillä Garat, Gharat ja Garet. Sen korkeus on 797 metriä ja viimeisin purkaus sattui vuonna 2011. Vuoren huipulla on suuri kaldera, jonka keskellä on järvi. == Lähteet == Luokka:Vanuatun saaret
Farmari (täsmennyssivu)

Farmari voi tarkoittaa ainakin seuraavia asioita: * farmari, auton korimalli * farmarihousut eli farkut * Farmari, Suomen maatalousnäyttely * farmari, eli maanviljelijä, käännös englannin kielen sanasta farmer * farmari tai kultafarmari, ammattimaisesti virtuaalitavaroita hankkiva ja kauppaava internetpelaaja.
Akiko Nakagawa

Akiko Nakagawa ( Nakagawa Akiko, syntynyt 1. joulukuuta 1973 Sapporo, Japani) on japanilainen ääninäyttelijä. ==Roolit== * Sōta Higurashi, Inuyasha * Anne, Little Snow Fairy Sugar * Miss Goldenweek, One Piece * Miyuki Nanase, Kindaichi Case Files * Remi, Flame of Recca * Sayla and Nana, Superior Defender Gundam Force ==Aiheesta muualla== * Luokka:Japanilaiset ääninäyttelijät Luokka:Vuonna 1973 syntyneet Luokka:Elävät henkilöt
Buddenbrookit

Buddenbrookit () on Thomas Mannin ensimmäinen romaani. Se julkaistiin vuonna 1901 Mannin ollessa vain 26-vuotias. Siitä tuli Saksassa välitön menestys ja myöhemmin klassikko. Romaani kuvaa lyypekkiläisen vauraan kauppiassuvun rappeutumista neljässä sukupolvessa. Se on yleensä ymmärretty kuvaukseksi Saksan porvaristosta 1800-luvulta 1900-luvun alkuun. Romaani esittelee Mannille luonteenomaisen ironisen ja yksityiskohtaisen tyylin. Mann aloitti Buddenbrookien kirjoittamisen lokakuussa 1897 ollessaan vain 22-vuotias. Se valmistui kolme vuotta myöhemmin heinäkuussa 1900 ja julkaistiin lokakuussa 1901. Mannin tavoitteena oli kirjoittaa yhteiskunnallinen romaani perhesaagan muotoon ja jatkaa Stendhalin Punainen ja musta -tyyppisten 1800-luvun realististen romaanien traditiota. Henkilökohtaisempana motiivina oli saavuttaa sellainen kirjailijan status, jonka hänen vanhempi veljensä Heinrich Mann oli saanut suhteellisen menestyneellä vuoden 1894 romaanillaan In einer Familie. Thomas Mannin molempien tavoitteiden voidaan katsoa täyttyneen Buddenbrookeissa. Romaani on yhä hänen suosituimpiaan ja monet pitävät sitä parhaana kuvauksena 1800-luvun saksalaisporvaristosta. == Kirjallisuutta == ===Suomennokset=== * * Luokka:Saksalaiset romaanit Luokka:Kuvitteelliset suvut Luokka:Thomas Mann Luokka:Vuoden 1901 kirjat
Atata

Atata on saari Tongalla, Tyynellä valtamerellä. Se kuuluu Tongatapusaarten ryhmään ja sijaitsee kymmenen kilometrin päässä Nukuʻalofasta.http://www.taufonua.com/atata.html Atatalle on Tongatapulta laivayhteys, ja laivamatka Nukuʻalofan satamasta kestää noin puoli tuntia. Atata on kolmesta Tongatapun rannikolla sijaitsevasta saaresta (muut ovat Fafa ja Pangaimotu) suurin ja Tongatapuun nähtynä etäisin. Saari on pinta-alaltaan sata aaria.http://www.galenfrysinger.com/atata.htm == Lähteet == Luokka:Tongan saaret
Josef Straka

Josef Straka (s. 11. helmikuuta 1978 Jindřichův Hradec, Tšekkoslovakia) on tšekkiläinen jääkiekkoilija, joka edustaa Tšekin toisella sarjatasolla pelaavaa HC Ceske Budejovicea. Straka aloitti jääkiekkouransa HC Taborissa, mutta siirtyi nuorena HC Litvinoviin. Hän on pelannut myös HC Plzenissä ja Sparta Prahassa. Hän voitti kaudella 2005–2006 Tšekin Extraligan mestaruuden Sparta Prahassa. Hän siirtyi kaudeksi 2006–2007 Suomen SM-liigaan Rauman Lukon joukkueeseen. Lukossa hän pelasi ykkösketjun keskushyökkääjänä. Vuonna 2007 hän siirtyi Venäjän pääsarjaan, jossa pelasi vuoteen 2013 asti. 6. tammikuuta 2013 Rauman Lukko ilmoitti tehneensä Strakan kanssa loppukauden kestävän sopimuksen. Hän on NHL-seura Calgary Flamesin viidennen kierroksen varaus vuodelta 1996. ==Tilastot== 1991–1992 HC Litvinov U18 Czech U18 14 9 10 19 6 2 3 0 3 0 1992–1993 HC Litvinov U18 Czech U18 36 49 46 95 37 2 2 2 4 0 1993–1994 HC Litvinov U18 Czech U18 37 71 50 121 50 HC Litvinov U20 Czech U20 2 0 0 0 6 - - - - - 1994–1995 HC Litvinov U20 Czech U20 40 34 39 73 22 - - - - - 1995–1996 HC Litvinov U20 Czech U20 7 4 0 4 2 - - - - - HC Litvínov ČEL 33 5 6 11 14 15 3 1 4 2 1996–1997 HC Litvínov ČEL 52 14 16 30 32 - - - - - HC Litvínov EHL 6 0 2 2 8 2 0 0 0 2 1997–1998 HC Litvínov U20 Czech U20 16 11 20 31 4 5 3 0 3 0 HC Litvínov ČEL 17 2 2 4 8 - - - - - 1998–1999 HC Litvínov U20 Czech U20 1 0 0 0 0 - - - - - HC Litvínov ČEL 50 6 17 23 48 - - - - - HC Litvínov EHL 6 3 3 6 2 - - - - - 1999–2000 HC Litvínov ČEL 11 1 1 2 6 - - - - - HC Plzeň 1929 ČEL 26 5 4 9 8 7 0 2 2 0 2000–2001 HC Plzeň 1929 ČEL 50 12 15 27 39 - - - - - 2001–2002 HC Plzeň 1929 ČEL 52 29 27 56 38 6 1 2 3 4 2002–2003 HC Plzeň 1929 ČEL 52 16 24 40 22 - - - - - 2003–2004 HC Plzeň 1929 ČEL 52 23 32 55 28 12 7 6 13 8 2004–2005 HC Plzeň 1929 ČEL 27 6 12 18 12 - - - - - Sparta Praha ČEL 6 0 1 1 0 - - - - - HC Znojemští Orli ČEL 12 1 4 5 6 - - - - - EHC Linz EBEL 7 3 1 4 2 - - - - - 2005–2006 HC Plzeň 1929 ČEL 13 3 3 6 14 - - - - - Sparta Praha ČEL 38 12 15 27 10 17 1 9 10 4 2006–2007 Lukko SM-liiga 56 24 36 60 66 3 2 1 3 2 2007–2008 Severstal Tšerepovets RSL 55 15 15 30 30 8 0 5 5 22 2008–2009 Severstal Tšerepovets KHL 50 12 14 26 18 - - - - - 2009–2010 Severstal Tšerepovets KHL 53 21 22 43 65 - - - - - 2010–2011 Severstal Tšerepovets KHL 52 19 19 38 16 6 1 2 3 0 2011–2012 Severstal Tšerepovets KHL 36 11 10 21 18 - - - - - Ak Bars Kazan KHL 13 4 2 6 10 9 1 1 2 2 2012–2013 Avtomobilist Jekaterinburg KHL 31 7 3 10 2 - - - - - Lukko SM- liiga 15 5 2 7 4 11 2 3 5 0 2013–2014 SCL Tigers NLB 6 0 4 4 4 - - - - - HC Plzen 1929 ČEL 8 2 3 5 4 - - - - - Piráti Chomutov ČEL 30 8 6 14 6 - - - - - 12 kautta yhteensä ČEL 529 145 188 333 295 57 12 20 32 18 2 kautta yhteensä EHL 12 3 5 8 10 2 0 0 0 2 1 kautta yhteensä EBEL 7 3 1 4 2 - - - - - 2 kautta yhteensä SM-liiga 71 29 38 67 70 14 4 4 8 2 1 kautta yhteensä RSL 55 15 15 30 30 8 0 5 5 22 5 kautta yhteensä KHL 235 74 70 144 129 17 2 3 5 2 ==Lähteet== * * == Aiheesta muualla == * Josef Straka Jatkoaika-sivustolla Luokka:Tšekkiläiset jääkiekkoilijat Luokka:Calgary Flamesin varaamat pelaajat Luokka:Vuonna 1978 syntyneet Luokka:Elävät henkilöt
Super Cup (jääkiekko)

Jääkiekon Super Cup (myös nimellä IIHF Super Cup) oli neljänä vuonna ottelu, jossa kohtasivat ajan European Hockey Leaguen ja Continental Cupin voittajat. Tosin vuonna 1997 Lada Toljatti voitti Euroopan Cupin ja pääsi sitä kautta haastamaan EHL-mestari TPS:n. TPS onkin Super Cupin ainoa suomalainen voittajajoukkue vietyään ottelun juuri vuonna 1997. Aluksi olikin tarkoitus, että Super Cupissa kohtaavat EHL:n ja Euroopan Cupin voittajat. Tämä idea saatiin kuitenkin lytätä heti ensimmäisen Super Cupin jälkeen, kun Euroopan Cup lakkautettiin. Viimeisin Super Cup pelattiin 3 600:n katsojan edessä elokuussa vuonna 2000. Tuolloin ottelu ratkesi kotijoukkue Magnitogorskin voittoon vasta jatkoajalla Aleksei Troštsinskin maalilla. ==Ottelut== Vuosi Mestari Hopeaa Tulos 1997 TPS Lada Toljatti 3-2 1998 VEU Feldkirch HC Kosice 4-0 1999 HC Ambri-Piotta Metallurg Magnitogorsk 2-0 2000 Metallurg Magnitogorsk HC Ambri-Piotta 3-2 ja. Luokka:Jääkiekkokilpailut
Planckin pituus

Planckin pituus (merkitään l_\mathrm P) on pituuden yksikkö, joka on noin 1,6 · 10−35 metriä ja on yksi Planckin yksiköistä. Planckin pituus voidaan laskea käyttämällä kolmea luonnonvakiota: valonnopeutta, Planckin vakiota ja gravitaatiovakiota. Planckin pituus on käytännössä lyhin matka jota voidaan käyttää fysiikan laskuissa (ottaen huomioon yleisen suhteellisuusteorian ja Heisenbergin epätarkkuusperiaatteen). Planckin pituudesta lähtien gravitaatiovoima alkaa kvantittua. Kvantittumisen vaikutuksista ei ole pystytty muodostamaan toimivaa teoriaa. Planckin pituus lasketaan: : l_\mathrm P =\sqrt{\frac{\hbar G}{c^3}} = 1{,}616\,255(18) \cdot 10^{-35}\,\mathrm{m}, missä :\hbar on Diracin vakio eli Planckin vakio jaettuna 2π:llä, :G on gravitaatiovakio ja :c on valonnopeus tyhjiössä. Kaksi viimeisintä desimaalia sulkujen sisällä on Planckin pituuden hajontaluku, joka kuvaa määrityksen virheen suuruutta. ==Lähteet== Luokka:Kvanttimekaniikka Luokka:Pituusyksiköt Luokka:Planckin perusyksiköt de:Planck-Einheiten#Definitionen
Kunnossapito

Kunnossapito on kaikkien niiden teknisten, hallinnollisten ja johtamiseen liittyvien toimenpiteiden kokonaisuus, joiden tarkoituksena on säilyttää kohde tilassa tai palauttaa se tilaan, jossa se pystyy suorittamaan vaaditun toiminnon sen koko elinjakson aikana (SFS-EN 13306 2001). Tietojärjestelmien kunnossapitoa sanotaan tietokoneen ylläpidoksi. Henkilöiden kunnossapitoa sanotaan huoltamiseksi tai huolenpidoksi, jota on esimerkiksi lastensuojelu. ==Kunnossapito Suomessa== Kunnossapidosta puhutaan teiden, katujen, kevyen liikenteen väylien, latujen, avantojen, rakennusten ja teollisuuden tuotantokoneiden hoidon yhteydessä. Teiden kunnossapidon rahoitus on asia, joka on eduskunnan päätösvallan alainen. Teiden kunnossapito on yleensä tietyötä. Asfaltoiduilla teillä keskeinen kunnossapitotoimenpiteitä ovat asfalttipinnan paikkaamiset ja uusimiset. Sorateillä kunnossapitotarve on suurempi kuin asfalttiteillä. Siellä kunnossapitoon kuuluu paikkaamiseen ja soran lisäämisen lisäksi tien tasaus, pölynsidonta sekä ajoittaiset toimenpiteet kelirikon ja roudan aiheuttamien vaurioiden ehkäisemiseksi. Maanteillä on siltoja, joiden huolto on osa teiden kunnossapitoa. Latujen kunnossapito alkaa syystalvella latupohjan tiivistämisellä. Tiivistettyä lunta täytyy olla 5-10 cm, ennen kuin latuja ryhdytään tekemään latukoneella. Kosteille alueille, kuten soisille ja ojaisille paikoille latuja voidaan tehdä vasta kovien pakkasten jälkeen, jolloin ne ovat jäätyneet kunnolla. Lumisateen ollessa rankka latujen kunnossapidon ensisijaisena kohteena ovat eniten käytetyt ladut ja niistä nimenomaan valaistut ladut, sitten huolletaan yhdysladut ja myöhemmin huolletaan syrjemmässä olevat vähemmän käytetyt ladut. Rakennusten kunnossapitoon kuuluu sekä ulkopuolella että sisäpuolella olevien vaurioituneiden kohtien korjaus sekä sisäpuolella ilmaastoinnista ja sisäilman laadusta huolehtiminen. ==Katso myös== * Tienhoito == Lähteet == ==Aiheesta muualla== * Kunnossapitoyhdistys Promaint ry Luokka:Kiinteistönhoito Luokka:Rakentaminen Luokka:Teollisuus Luokka:Tuotantotekniikka
Mbuji-Mayi

Mbuji-Mayi (entiseltä nimeltään Bakwanga) on Kongon demokraattisen tasavallan kolmanneksi suurin kaupunki ja Itä-Kasain maakunnan pääkaupunki. Kaupungissa arvioitiin asuvan 1,2 miljoonaa ihmistä vuonna 2004. Mbuji-Mayia ei ole suunniteltu näin suurelle väkimäärälle, taloja on rakennettu minne sattuu ilman suurempia suunnitelmia ja infrastruktuuri puuttuu monilta alueilta. == Historia == Belgialaiset siirtomaaisännät perustivat kaupungin vuonna 1910 timantinlouhinnan tukikohdaksi nimellä Bakwanga. Vuoden 1960 itsenäisyyden jälkeen kaupunki alkoi kasvaa hyvin voimakkaasti, kun pääasiassa luba-kansaan kuuluvia ihmisiä muutti sinne. Kaupunki onkin suurin lubien keskittymä ja siellä puhutaan luluanluban kieltä, joka on yksi Kongon demokraattisen tasavallan virallisista kielistä. Mbuji-Mayi oli separatistisen Etelä-Kasain pääkaupunki 1960–1962 tuhoisan sisällissodan aikana. == Lähteet == Luokka:Kongon demokraattisen tasavallan kaupungit